《夜坐丛碧亭》
清代·范咸

小院层阴十笏宽，行吟屋角绕回阑。故邀檐月花间照，不畏帘回竹里寒。

一卷新诗迟夜话，半瓶浊酒冷春盘。更残莫便思高卧，梅影昏黄正好看。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。